**Չարլզ Դին Միտրոպուլոս** (հունարեն՝ Ντιν Μητρόπουλος, անգլ.՝ Charles Dean Metropoulos, մայիսի 5, 1946(1946-05-05) կամ *սխալ ամսաթիվ (1918-01-26-ից հետո հուլյան տոմարը չի կիրառվում)*, Տրիպոլի, Հունաստան), հունական ծագմամբ ամերիկացի ներդրող և գործարար, միլիարդատեր, «C. Dean Metropoulos & Co.» (Գրինվիչ, Կոնեկտիկուտ) ներդրումային ընկերության տնօրենների խորհրդի նախագահ և գլխավոր գործադիր տնօրեն, ինչպես նաև «Pabst Brewing» գարեջրային ընկերության նախկին սեփականատերը։ Համաձայն «Ֆորբս» ֆինանսական ամսագրի՝ ձեռնարկատիրոջ եկամուտը 2016 թվականի հոկտեմբերի դրությամբ կազմել է 2.3 միլիարդ դոլար։ Էլիս կղզու պատվավոր մեդալի դափնեկիր է (2000)։

Միտրոպուլոսը հունական սփյուռքի ակտիվ գործիչ է, Սուրբ առաքյալ Անդրեյ միաբանության անդամ (Կոստանդնուպոլսի տիեզերական պատրիարքություն, 2005), «FAITH: An Endowment for Orthodoxy & Hellenism» հատուկ բարեգործական հիմնադրամի և անկախ կազմակերպության հիմնադիր անդամ և նախագահ, «Leadership 100» բարեգործական հիմնադրամի անդամ, որոնք ֆինանսական աջակցություն են տրամադրում Ամերիկայի հունական ուղղափառ արքեպիսկոպոսության կառույցներին ԱՄՆ-ում հունական ուղղափառության և հելլենիզմի առաջխաղացման համար, հունական ազգային ընկերության (National Hellenic Society) խորհրդատվական խորհրդի անդամ, որը զբաղվում է հունական ժառանգության պահպանմամբ, Ամերիկա-հունական խորհրդի առաջնորդ (Կալիֆոռնիա)։

Կենսագրություն
--------------

Տասը տարեկան հասակում ընտանիքի հետ ներգաղթել է ԱՄՆ, որտեղ բնակություն են հաստատել Ուոթերթաուն քաղաքում (Մասաչուսեթս)։

Ավարտել է Բեբսոնի քոլեջը հումանիտար գիտությունների բակալավրի և բիզնեսի կառավարման մագիստրոսի աստիճանով։

25 տարեկանում մեկնել է Ժնև (Շվեյցարիա), որտեղ սկսել է իր գործունեությունը որպես «GTE International» (այսօր՝ «Verizon Communications») ընկերության ֆինանսական տնօրեն՝ վերահսկողություն իրականացնելով Եվրոպայում, Միջին Արևելքում և Աֆրիկայում իրականացվող գործողությունների նկատմամբ, իսկ երեք տարի անց բարձրացել է պաշտոնը՝ ընդհուպ մինչև ֆինանսների գծով ավագ փոխնախագահ։ Ավելի ուշ վերադարձել է ԱՄՆ՝ որպես ընկերության ամենաերիտասարդ հսկիչ։

2014 թվականին Ամերիկահունական խորհուրդը (Կալիֆոռնիա) Միտրոպուլոսին հանձնել է «Արիստիոն» պարգև՝ ԱՄՆ-ի հունական համայնքի զարգացման գործում ունեցած ներդրման համար։

2017 թվականին ներառվել է Բաբսոնի քոլեջի ձեռներեցության փառքի սրահում (Ականավոր ձեռնարկատերերի ակադեմիա)։

Անձնական կյանք
--------------

Դին Միտրոպուլոսի կինը՝ Մերիան Միտրոպուլոսը, «Aegean Entertainment, Inc.» կինոարտադրական ընկերության նախագահն ու առաջնորդն է»։ Բնակվում է Փալմ Բիչում (Ֆլորիդա)։ Ունեն երկու երեխա՝ Դարենիը և Էվանին։

2016 թվականի կեսերին Դարեն Միտրոպուլոսը ձեռք է բերել «Փլեյբոյ» ամսագրի հիմնադիր Հյու Հեֆների առանձնատունը։

Ծանոթագրություններ
------------------

1. 1 2
2. ↑  «C. Dean Metropoulos». Forbes.
3. 1 2 3 4  «Mr. C. Dean Metropoulos». FAITH.
4. 1 2  Papapostolou, Anastasios (2014 թ․ սեպտեմբերի 23). «Metropoulos Sells Pabst Blue Ribbon to Russian Company». Greek Reporter.
5. ↑  «Company Overview of C. Dean Metropoulos & Co». Bloomberg.
6. ↑  «C. Dean Metropoulos». Bloomberg.
7. ↑  «Medalist List: Ellis Island 2000». Конгресс США.
8. ↑  «Ellis Island Medal of Honor Database». NECO. Արխիվացված է օրիգինալից 2020 թ․ սեպտեմբերի 30-ին. Վերցված է 2020 թ․ մարտի 15-ին.
9. ↑  Michalakis, Dimitri C. (2008 թ․ ապրիլ). «Acquisition king C. Dean - and sons» (PDF). NEO.
10. ↑  «Members / Mr. Dean Metropoulos». archons.org.
11. ↑  «Our Members». The FAITH Endowment.
12. 1 2  «Metropoulos Named Executive of the Year». Leadership 100. Արխիվացված է օրիգինալից 2016 թ․ դեկտեմբերի 29-ին. Վերցված է 2020 թ․ մարտի 15-ին.
13. ↑  «Board of Advisors». National Hellenic Society.
14. 1 2  «Sponsors». American Hellenic Council of California.
15. 1 2  «Dean and Marianne Metropoulos». Glasspockets. 09/08/2016.
16. ↑  «2017 Ceremony». babson.edu.
17. ↑  «HABA's 2011 Executive of the Year Award Dinner». Hellenic American Bankers Association. Արխիվացված է օրիգինալից 2018 թ․ օգոստոսի 31-ին. Վերցված է 2020 թ․ մարտի 15-ին.
18. ↑  Isidore, Chris (2016 թ․ օգոստոսի 17). «Playboy Mansion sold for $100 million». CNN.
19. ↑  Καρνής, Λουκάς (31 Ιουλίου 2016). «Daren Metropoulos, ο γόνος και νέος ιδιοκτήτης της Playboy Mansion, ένα φαινόμενο για τους NYT». CNN Greece.
20. ↑  Levine, Daniel S. (2016 թ․ հունիսի 6). «Daren Metropoulos, New Playboy Mansion Owner﻿: 5 Fast Facts You Need To Know». Heavy.com.

Արտաքին հղումներ
----------------

* C. Dean Metropoulos & Co. Archived 2020-06-17 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |

 |